Wenger optimista ohľadom Djouroua a Songa
Johan Djourou a Alex Song podstúpia v piatok testy, podľa ktorých sa rozhodne, či nastúpia proti Wolves túto sobotu.
Záložník chýbal v zápase s Newcastlom posledný víkend kvôli problému so stehnom, kým stopér Arsenalu odišiel z ihriska v rovnakom zápase krátko po začiatku druhého polčasu pre problémy s kolenom. Arsène Wenger je optimista čo sa oboch hráčov týka, spolu s dobrou správou, že Samir Nasri by sa mohol vrátiť približne o týždeň.
"Johan bude mať test dnes," povedal manažér pre TV Online v piatok ráno.
"Odpoveď budeme poznať naobed. Mal by byť v poriadku. Alex Song bude mať tiež test. Tiež by mal byť fit, približne na 90 percent.
"Samir pokračuje v liečbe. Je náročné to odhadnúť. Mal by byť súťažne fit do týždňa. Už trénuje.
"Denilson je späť a k dispozícii. Nikto sa nevrátil z reprezentačných zrazov zranený, takže celkovo je situácia vcelku dobrá."
Video s Bossom si môžete pozrieť na arsenal.com.
UPDATE:
Djourou prešiel piatkovými testami a je OK. Alex Song tiež absolvoval testy a mal by byť rovnako fit. Abou Diaby je zranený a suspendovaný, kým Tomáš Rosický vynechá zápas kvôli problému so slabinami. Denilson je spať, Robin van Persie a Cesc Fabregas sa vystrábili z choroby.
"Áno, Djourou je fit," povedal Wenger v piatok.
"Diaby má problém, ale je suspendovaný. Denilson je k dispozícii. Rosický má problém so slabinami po návrate z Česka, takže nebude k dispozícii, ale Denilson sa vracia. Zvyšok kádra je rovnaký ako s Newcastlom. Cesc a Van Persie budú hrať."
Djourou zranenie bolo o to citeľnejšie, že Thomas Vermaelen je stále mimo. Wenger prezradil, že Belgičan robí pokroky, ale návrat ešte nie je blízko.
"Zlepšuje sa a je normálne v procese rehabilitácie," povedal manažér. "Kedy bude opäť fit, neviem. Je veľmi zložité určiť čas. Približne tri týždne."
/arsenal.com/